安庆市

安庆市，是东亚淮河南面，挨牢长江北岸个一个沿江城市，乃朝归中华人民共和国安徽省管辖，级别是地级市。

 历史沿革 
安庆迭作为一个行政单位开始出现个辰光是比较晚个。来勒南宋绍兴十七年，再开始有“安庆军”迭个名号，到了1195年又改为“安庆府”。到1260年，安庆城再迁到难朝个位置。从此之后一直到清末，安庆侪作为安庆府所在，明末之后，布政使开始驻扎在安庆，清朝辰光江南分省，安徽省省会又定在安庆，迭个一段辰光是安庆历史高头个黄金年代，安庆搭重庆、武昌、南京一道，是长江高头顶大个城市，也是一个航运中心。

太平天国让安庆元气大伤，之后安庆个省会地位又被合肥夺脱。难朝安庆已经从老早个辉煌中跌落，成为一个典型个三线城市哉。

 地理 
安庆个西面搭北面侪是大别山环绕，南面是滚滚长江，沿江稍许有一些平原。安庆属于亚热带季风气候，四季分明。但由于大山大河个关系，自然灾害也是弗少个。

 经济 
农业是安庆大部分呢地区主要个经济来源。种植品种包括油料、棉花、茶叶等。工业个发展比较缓慢，弗过近10年增长邪气快。第三产业虽然你来勒历史高头有辉煌个经历，但行政中心个搬迁搭长江商运衰退让安庆个商业并弗出挑。

 教育 
有安庆师范学院等高等学堂以及安庆一中等重点高中。

 文化 
安庆文化是下江文化个一个重要组成部分，带有明显个南北夹杂特点。安庆地区个方言难以归类，虽然普遍认为伊拉讲个是下江官话，弗过近来学者认为更应该被归到黄孝片去。安庆是黄梅戏个重镇，建筑风格高头受徽州交关影响。

分类:安徽
Category:中国城市